
IZVJEŠTAJ O RADU U 2019. GODINI

HUP Pčelinjak je nastavila razvoj uzlaznom putanjom. Kroz 2019. godinu nastavili smo sa našim druženjima i predavanjima. Možda bi predavanja bila i bolja da se članovi uključe sa prijedlozima i iznesu svoje ideje. Odrađena su dva projekta: “Edukacija građana” i redovno “GPS 112” financiranje kojega je išlo preko prijateljske UP Propolis zbog administrativnih uvjeta koje u  trenutku raspisivanja natječaja nismo mogli zadovoljiti.
Prijavljen je i projekt na Ministarstvo pravosuđa ali je također odbijen zbog administrativnih ograničenja. Naime, ja sam gledao godinu dana od osnutka udruge a za datum osnivanja sam uzeo datum osnivačke Skupštine a komisija je uzela u obzir datum upisa u registar te nam je falilo par dana. Ali, idemo dalje te je projekt kao takav napisan i čekamo novi natječaj.
Udruga je organizirala i izlet u Požegu na koji smo pozvali i prijateljsku UP Propolis te se taj izlet pokazao kao pun pogodak. 
Medijski prostor i dalje sve više zauzimamo zahvaljujući našim aktivnostima.
Organizirali smo i dvije pčelarske škole i to u Zagrebu i u Banja Luci, koje su uspješno provedene i završene.
Smatram da smo tijekom 2019. godine ispunili sve zacrtane planove i postigli ciljeve koje smo si zadali.

